ПРОТОКОЛ № 02
от заседанието на Комисия „Международна дейност” на ВСС, 
проведено на 13.01.2016 г.

	Днес, 13.01.2016 г., сряда, от 10.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова 
				       Михаил Кожарев - отсъства
				       Милка Итова

	На заседанието присъстват експертните сътрудници на комисията: Христина Тодорова – директор на дирекция „Международна дейност”, Страхил Недкав – младши експерт в дирекция „Международна дейност” и Аделина Кандова – главен експерт в дирекция „Международна дейност”. 

ДНЕВЕН РЕД:

1. ОТНОСНО:  Организиране на конференция с международно участие – при присъствие на всички членове на комисията.

Комисия „Международна дейност”
Р Е Ш И:

1.1 Отлага разглеждането за следващото заседание на комисията, съгласно решение на комисия „Международна дейност” по протокол № 46/18.11.2015 г.  

2. ОТНОСНО: Писма по електронна поща от Ангелина Лазарова – съдия в ОС гр. Варна, командирована в Апелативен съд гр. Варна и национално лице за контакт на Националната съдебна мрежа за международно сътрудничество по наказателни дела в Република България.

Комисия „Международна дейност”
Р Е Ш И:

2.1 ПРИЕМА ЗА ЗАПОЗНАВАНЕ стенограмата от Първата годишна среща на членовете на Националната съдебна мрежа за международно сътрудничество по наказателни дела в Република България, проведена на 30 октомври 2015 г.

2.2 ПРИЕМА ЗА ЗАПОЗНАВАНЕ Вътрешните правила за дейността на Националната съдебна мрежа за международно сътрудничество по наказателни дела в Република България и Споразумението за сътрудничество с прокурорската мрежа(Проект).

2.3 Вътрешните правила за дейността на Националната съдебна мрежа за международно сътрудничество по наказателни дела в Република България и Споразумението за сътрудничество с прокурорската мрежа да бъдат предоставени в следващо заседание на ВСС, след разглеждане на окончателния проект на Споразумение. Координацията по подготовката на окончателния Проект на Споразумението следва да се осъществява от съдиите-членове на Националната съдебна мрежа за международно сътрудничество по наказателни дела в Република България.

2.4 ДА СЕ ПУБЛИКУВАТ стенограмата от Първата годишна среща на членовете на Националната съдебна мрежа за международно сътрудничество по наказателни дела в Република България, проведена на 30 октомври 2015 г., имената и контактите на членовете на мрежата  на интернет страницата на ВСС в раздел – Международно сътрудничество – Национална съдебна мрежа за международно сътрудничество по наказателни дела. 

2.5  ДА СЕ ПУБЛИКУВА превода на английски език на Правила за дейността на НСМ на англоезичната версия на сайта на ВСС.

2.6 Да се изпрати препис от решението на съдия Ангелина Лазарова - национално лице за контакт на Националната съдебна мрежа за международно сътрудничество по наказателни дела в Република България.

3. ОТНОСНО: Определяне на участници в среща на проектния екип на ЕМСС по проект „Стандарти VI – стандарти за представителството на гражданското общество в съдебното управление“, която ще се проведе на 21 и 22 януари 2016г. в гр. Брюксел, Белгия.  

Комисия „Международна дейност”
Р Е Ш И:

3.1   ПРЕДЛАГА НА ВСС ДА КОМАНДИРОВА за участие в срещата на проектния екип на ЕМСС по Проект „Стандарти VI - стандарти за представителството на гражданското общество в съдебното управление“, за периода 20 - 23 януари 2016 г. в гр. Брюксел, Белгия.

- Елка Атанасова - член на ВСС, определен за участие в проектен екип на ЕМСС за 2015-2016 г. по Проект „Стандарти VI - стандарти за представителството на гражданското общество в съдебното управление“;
- Малина Стефанова - преводач от български на английски език и обратно.
	3.2 Пътните разходи, разходите за три нощувки, разходите за дневни пари за 4 дни, разходите за медицински застраховки, както и разходите за хонорар на преводача, са за сметка на Висшия съдебен съвет. 

		3.3 Изпраща преписката на комисия „Бюджет и финанси” за сведение и по компетентност.
	
3.4 ПРИЕМА ЗА СВЕДЕНИЕ доклада от Магдалена Лазарова – член на ВСС относно участие в среща по проект „Стандарти VІ – стандарти за представителството на гражданското общество в съдебното управление“ на ЕМСС, проведена в периода 10-11 декември 2015 г. в гр. Рим, Италия.

Предложението, както и докладът от Магдалена Лазарова - член на ВСС относно участие в среща по проект „Стандарти VІ – стандарти за представителството на гражданското общество в съдебното управление“ на ЕМСС, проведена в периода 10-11 декември 2015 г. в гр. Рим, Италия да се внесат за разглеждане на заседанието на ВСС на 14.01.2016 г.

4. ОТНОСНО: Обобщение на въпросник по Проект 2 на Европейската мрежа на съдебните съвети (ЕМСС) -  „Стандарти VI – Стандарти за представителството на гражданското общество в съдебното управление“ и проект на протокол от срещата по проекта, проведена на 10-11 декември 2015 г. в гр. Рим, Италия.

Комисия „Международна дейност”
Р Е Ш И:

4.1 ПРИЕМА ЗА СВЕДЕНИЕ информация по Проект 2 на ЕМСС – „Стандарти VI – Стандарти за представителството на гражданското общество в съдебното управление“ и проект на протокол от срещата по проекта, проведена на 10-11 декември 2015 г. в гр. Рим, Италия. 

4.2 Материалите по т. 1 да се предоставят на Магдалена Лазарова, Елка Атанасова и Юлиана Колева - членове на ВСС определени с решение на ВСС по протокол № 45/13.08.2015 г. за участие по Проект 2 на ЕМСС “Стандарти VI – Стандарти за представителството на гражданското общество в съдебното управление“, в превод на български език.

4.3 НАПОМНЯ на членовете на ВСС, с изключение на присъстващите членове на КМД - Соня Найденова, Магдалена Лазарова, Мария Кузманова и Милка Итова, каквито предложения имат по предоставения им въпросник "Мнения и идеи за бъдещето" по Проект 2 на ЕМСС – „Стандарти VI – Стандарти за представителството на гражданското общество в съдебното управление“, съгласно решение на КМД по протокол № 50/16.12.2015 г., т. 13 да се предоставят на Руслана Вълчева, старши експерт в дирекция „Международна дейност”, тъй като срокът за изпращане е до 15-ти януари 2016 г.

5. ОТНОСНО: Писмо от Жозе Струс, Генерална дирекция „Правосъдие и потребители” на Европейската комисия относно уточняване отговори на въпросник „Независимост на съдебната власт” и събиране на информация за структурните граници на независимостта на съдебната власт.

Комисия „Международна дейност”
Р Е Ш И:

5.1 ВЪЗЛАГА на експертите от дирекция „Международна дейност“ на ВСС да нанесат във въпросника уточненията свързани с текстовете на ЗСВ относно необходимостта от съгласие на командирования магистрат, когато командироването е за срок над 3 месеца. При необходимост да направят уточнения  със съдействието на експертни сътрудници от други комисии на ВСС и да изпратят отговорите в най-кратък срок. 
	
6. ОТНОСНО: Писмо от Соня Найденова – представляващ ВСС относно определяне приоритетите на работа на ВСС за 2016 г. и провеждане на работно обсъждане.

Комисия „Международна дейност”
Р Е Ш И:

6.1 Отлага разглеждане на писмото от Соня Найденова – представляващ ВСС относно определяне приоритетите на работа на ВСС за 2016 г. и провеждане на работно обсъждане за следващото заседание на КМД, на което да бъде представен Проект на годишна програма за дейността на КМД за 2016 г.

7. ОТНОСНО: Писмо от Световната банка относно резултати от проведено посещение на екипа на Световната банка, в периода 8-11 декември 2015 г. ведно с приложени дейности, които да бъдат включени в Споразумение за възмездни  консултантски услуги (ВКУ).

Комисия „Международна дейност”
Р Е Ш И:

7.1 ПРИЕМА ЗА СВЕДЕНИЕ писмото от Световната банка относно резултати от проведено посещение на екипа на Световната банка, в периода 8-11 декември 2015 г., ведно с приложените дейности, които да бъдат включени в Споразумение за възмездни консултантски услуги (ВКУ).

7.2 ИЗПРАЩА писмото от Световната банка, ведно с приложенията към него на постоянните комисии на ВСС – КПА, КАОСНОСВ, КБФ, КПВ, КПКИТС, КПЕПК и КСА за предоставяне на коментари по приложение 2 и определяне на представител за участие в работна група съгласно предложението в приложените документи в срок до 29.01.2016 г. 

8. ОТНОСНО: Извлечение от решение на Комисия „Публична комуникация” по протокол № 1/05.01.2016 г. относно регламентиране деловия вид на магистратите и съдебните служители и  изпълнение на разпоредбите на Закона за съдебна власт, Кодекса на труда, Кодекса за етично поведение на българските магистрати, Етичния кодекс на съдебните служители и Правилника за администрацията в съдилищата.

Комисия „Международна дейност”
Р Е Ш И:

8.1 НЕ ВЗЕМА РЕШЕНИЕ съгласно проведеното гласуване.

8.2 ИЗПРАЩА решението на комисия „Публична комуникация” по компетентност. 

9. ОТНОСНО: Извлечение от решение на Комисия по правни въпроси по протокол № 1/11.01.2016 г. относно проект на Кодекс за административните нарушения и наказания.

Комисия „Международна дейност”
Р Е Ш И:

9.1 ПРИЕМА ЗА СВЕДЕНИЕ решение на Комисия по правни въпроси по протокол № 1/11.01.2016 г. относно проект на Кодекс за административните нарушения и наказания.

9.2 Предоставя възможност на членовете на КМД в случай, че имат становище или предложения по проект на Кодекс за административните нарушения и наказания, да ги предоставят на Комисия по правни въпроси в срок до 15.01.2015 г.

10. ОТНОСНО: Доклад от Димитър Тончев – главен секретар на ВСС относно извършена проверка на място по проект „Укрепване на капацитета на ВСС за по-добро управление и повече прозрачност в дейността на съдебната система” с рег. № К 13-15-1/04.01.2013 г. по ОПАК.

Комисия „Международна дейност”
Р Е Ш И:

10.1 ПРИЕМА ЗА СВЕДЕНИЕ доклада от Димитър Тончев – главен секретар на ВСС относно извършена проверка на място по проект „Укрепване на капацитета на ВСС за по-добро управление и повече прозрачност в дейността на съдебната система” с рег. № К 13-15-1/04.01.2013 г. по ОПАК.

11. ОТНОСНО: Писмо от Александър Николов – главен секретар на ВАС относно решение на комисия „Международна дейност” по протокол № 51/23.01.2015 г., т. 13.1.

Комисия „Международна дейност”
Р Е Ш И:

11.1 ПРИЕМА ЗА СВЕДЕНИЕ писмото от Александър Николов – главен секретар на ВАС относно решение на комисия „Международна дейност” по протокол № 51/23.01.2015 г., т. 13.1.

12. ОТНОСНО: Доклад от Христина Тодорова – директор на дирекция „Международна дейност” в АВСС относно среща на лицата за контакт на националните съдебни системи, проведена на 07 декември 2015 г., гр. Брюксел, Белгия.
Комисия „Международна дейност”
Р Е Ш И:

12.1 ПРИЕМА ЗА СВЕДЕНИЕ доклада от Христина Тодорова – директор на дирекция „Международна дейност” в АВСС относно среща на лицата за контакт на националните съдебни системи, проведена на 07 декември 2015 г., гр. Брюксел, Белгия.

12.2 Докладът да бъде внесен на заседание на ВСС на 14.01.2016 г.

13. ОТНОСНО: Кандидатури на магистрати за обявени вакантни позиции в Генерална дирекция „Правосъдие и потребители“ (JUST), в Правната служба към Европейската комисия (SJ), в Европейската служба за борба с измамите (OLAF), в Правния отдел на Евроджъст (EJ).

Комисия „Международна дейност”
Р Е Ш И:

	13.1 Да се изиска справка от Калоян Топалов – председател на СГС след изтичане на срока за командироване от ВСС (2012 г.) на Катерина Делчева Енчева, съдия в Софийски градски съд какъв платен и неплатен отпуск е ползвала до момента, която да се добави към материалите.

13.2 ПРЕДЛАГА НА ВСС ДА ОДОБРИ кандидатурите на магистрати за обявени вакантни позиции в Генерална дирекция „Правосъдие и потребители” (JUST) на Европейската комисия, Европейска служба за борба с измамите (OLAF), Правна служба (SJ) на Европейската комисия и в Правния отдел на Евроджъст (EJ), както следва:
1.1. За позиция JUST.C2:
 -Светослав Николаев Стойнов, прокурор при Районна прокуратура – Варна 
-Елица Йорданова Стоянова, съдия в Окръжен съд гр. Добрич
- Катерина Делчева Енчева, съдия в Софийски градски съд
1.2. За позиция SJ.CFSP:
-Светослав Николаев Стойнов, прокурор при Районна прокуратура – Варна 
-Елица Йорданова Стоянова, съдия в Окръжен съд гр. Добрич
1.3. За позиция OLAF.01:
-Светослав Николаев Стойнов, прокурор при Районна прокуратура – Варна 
-Станислав Христов Стойков, прокурор в Софийска градска прокуратура 
-Теодора Любомирова Георгиева, прокурор от Софийска районна прокуратура, командирована в Софийска градска прокуратура
1.4. За позиция EJ-SNE-02:
-Светослав Николаев Стойнов, прокурор при Районна прокуратура – Варна 
-Вероника Бориславова Трифонова, прокурор в Софийска районна прокуратура
-Албена Николова Гонкова - Стефанова – следовател в Националната следствена служба
13.3 ПРЕДЛАГА НА ВСС ДА ПРЕПРАТИ документите на одобрените кандидати до Дирекция ”Човешки ресурси” в Министерство на външните работи в указания срок. 

14. ОТНОСНО: Проект на решение за командироване на г-жа Соня Найденова – представляващ ВСС и член на Изпълнителния борд на ЕМСС, за участие в  среща на Борда, която ще се проведе на 8 февруари 2016 г., в гр. Брюксел, Белгия.

Поради липса на кворум точката не се разглежда.

                                  ПРЕДСЕДАТЕЛ НА
                                             КОМИСИЯ „МЕЖДУНАРОДНА ДЕЙНОСТ”:/П/
	СОНЯ НАЙДЕНОВА